CELEX: 62013TN0695
Language: sk
Date: 2013-12-31 00:00:00
Title: Vec T-695/13: Žaloba podaná 31. decembra 2013 — ENAC/Komisia a TEN-T EA

22.2.2014   
            
            
               SK
            
            
               Úradný vestník Európskej únie
            
            
               C 52/44
            
         Žaloba podaná 31. decembra 2013 — ENAC/Komisia a TEN-T EA
   (Vec T-695/13)
   2014/C 52/83
   Jazyk konania: taliančina
   
      Účastníci konania
   
   
      Žalobca: Ente nazionale per l’aviazione civile (ENAC) (Rím, Taliansko) (v zastúpení: P. Garofoli, avvocato, a G. Palmieri, splnomocnená zástupkyňa)
   
      Žalované: Výkonná agentúra pre transeurópsku dopravnú sieť (TEN-T EA), Európska komisia
   
      Návrhy
   
   Žalobca navrhuje, aby Všeobecný súd:
   
               —
            
            
               zrušil list Európskej komisie z 23. októbra 2013, odvolací údaj Ares (203) 3321778, ktorý sa týkal „Štúdie intermodálneho rozvoja letiska Bergamo-Orio al Serio“, ktorým Komisia vyhlásila začatie konania o vrátenie časti podpory priznanej na realizáciu uvedenej štúdie a zaslanie faktúry na sumu vo výške 158 517,54 eura,
            
         
               —
            
            
               zrušil rozhodnutie výkonnej agentúry pre transeurópsku dopravnú sieť, na ktoré sa odvoláva list z 23. októbra 2013 a ktorého predmetom je „ukončenie činnosti 2009-IT-91407-S — Štúdia intermodálneho rozvoja letiska Bergamo-Orio al Serio — Rozhodnutie Komisie C(2010) 4456“, keďže týmto rozhodnutím boli výdavky týkajúce sa už uskutočnených činností 1, 2.1, 4, 5, 6 a 7 vyhlásené za neoprávnené a v dôsledku toho nespôsobilé na udelenie podpory, pričom požaduje vrátenie sumy vo výške 158 517,54 eura.
            
         
      Dôvody a hlavné tvrdenia
   
   Rozhodnutia, ktoré sú predmetom tejto veci, sú rozhodnutia napadnuté vo veciach T-270/13 a T-692/13, SACBO/Komisia a TEN-T EA.
   Žalobné dôvody a hlavné tvrdenia sú zhodné so žalobnými dôvodmi a hlavnými tvrdeniami uvedenými v týchto veciach.